	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	30.10.2025. godine

	Nastavna tema/oblast:
	Racionalni brojevi

	Nastavna jedinica:
	Apsolutna vrijednost racionalnog broja

	Tip časa:
	Utvrđivanje

	Cilj časa:
	Utvrđivanje skupa racionalnih brojeva i pojma suprotnih racionalnih brojeva, usvajanje pojma apsolutne vrijednosti racionalnih brojeva

	Očekivani ishodi 
na kraju časa:
	Učenik će biti u stanju da:
· odredi apsolutnu vrednost racionalnog broja;
· u zadacima koristi znanje da suprotni brojevi imaju jednake apsolutne vrijednosti.

	Nastavne metode:
	Dijaloška, ilustrativna

	Nastavna sredstva:
	Udžbenik, digitalni udžbenik, zbirka, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· digitalnu kompetenciju.

	Međupredmetno povezivanje:
	

	Ključni pojmovi:
	Racionalan broj, brojevna prava, apsolutna vrednost broja

	

TOK ČASA



	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo izradu domaćeg zadatka, a zatim obnavljamo sa učenicima skup racionalnih brojeva, predstavljanje racionalnih brojeva na brojevnoj pravoj i suprotne racionalne brojeve. Potom obnavljamo apsolutnu vrednost celih brojeva, geometrijsku interpretaciju pojma apsolutne vrednosti celih brojeva.



	· odgovara na postavljena pitanja nastavnika.

	Glavni deo časa (35 minuta)

	Najpre utvrđujemo predstavljanje racionalnih brojeva na brojevnoj pravoj obradom 10. zadatka iz zbirke zadataka. Zatim ističemo da se apsolutna vrednost racionalnog broja definiše na isti način kao i apsolutna vrednost celog broja. Učenici potom zapisuju u svojim sveskama:
Neka je T tačka brojevne prave dodeljena racionalnom broju r, r ≠ 0. Tada je apsolutna vrednost broja r, u oznaci |r|, jednaka dužini duži OT, gde je O koordinatni početak. Oznaku |r| čitamo: „apsolutno er”. Posebno, |0| = 0.
Na osnovu 4. primera na konkretnim primerima upućujemo učenike da su i u skupu racionalnih brojeva (kao i u skupu celih brojeva) apsolutne vrednosti suprotnih brojeva jednake. Dato svojstvo učenici utvrđuju izradom 5. zadatka iz udžbenika. Takođe, na osnovu dobijenih vrednosti u prethodnim primerima i, imajući u vidu geometrijsku interpretaciju apsolutne vrednosti, pitamo učenike kakav je znak apsolutne vrednosti broja.
Nakon toga ističemo da apsolutna vrednost zadržava sve osobine koje je imala u skupu racionalnih brojeva. Zapisujemo na tabli:
Apsolutna vrednost racionalnog broja ne može biti negativna (ne- negativna je). Za svako r iz Q važi |r| ≥ 0.
Apsolutne vrednosti suprotnih racionalnih brojeva su jednake. Za svako r iz Q važi |r| = |−r|, tj. za svaki racionalan broj [image: ].
Ističemo da je apsolutna vrednost pozitivnog racionalnog broja taj broj, a da je apsolutna vrednost negativnog racionalnog broja njemu suprotan broj, nakon čega zapisujemo:
Ako je r > 0, onda je |r| = r. Ako je r < 0, onda je |r| = −r.
Izradom 6. zadatka rešavamo jednostavne jednačine u skupu racionalnih brojeva, uz podsećanje na rešavanje analognih zadataka u skupu celih brojeva.
Vezu između razlomaka i količnika dva broja i znaka količnika u odnosu na znak deljenika i delioca (brojioca i imenioca) obrađujemo izradom 5. primera. Nakon što podsetimo učenike da deljenje nulom nije definisano, zapisujemo:
Racionalan broj je količnik dva cela broja, pri čemu delilac nije broj 0, tj. Q = { p  | p, q ∈ Z, q ≠ 0}.
Nakon što obnovimo vezu između skupa prirodnih i celih brojeva, upoznajemo učenike da je N0 ∈ Z ∈ Q, uz odgovarajući Venov dijagram. Pojam apsolutne vrednosti racionalnog broja učenici utvrđuju izradom 12. zadatka iz zbirke zadataka. 
	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava primere(4–5.) i zadatke (5. i 6. zadatak iz
· Udžbenika kao i 12. zadatak iz Zbirke) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo šta u geometrijskom smislu predstavlja apsolutna vrednost racionalnog broja, kao i da je apsolutna vrednost suprotnih brojeva jednaka. Potom obnavljamo i osobine apsolutne vrednosti broja i postupak rešavanja jednostavnih jednačina sa apsolutnom vrednošću. Da bismo dobili povratnu informaciju o stepenu usvojenosti znanja o apsolutnoj vrednosti, tražimo od učenika da usmeno odrede apsolutne vrednosti proizvoljnih pozitivnih, negativnih racionalnih brojeva, kao i nule.
Domaći zadatak
Zbirka: zadaci 23, 24 i 25.

	· odgovara na pitanja koja se odnose usvojene sadržaje iz nastavne jedinice;
· usmeno određuje apsolutne vrednosti proizvoljnih pozitivnih, negativnih racionalnih brojeva, kao i nule.



	Izgled table
Tablu koristimo racionalno, trudimo se da bude pregledna, na brojevnoj pravoj predstavljamo geometrijsku interpretaciju apsolutne vrednosti racionalnog broja. Na preostalom delu table rešavamo zadatke i ispisujemo primere.

	
[image: ]

	




	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

